Salka Sól Eyfeld segir reynsluna af því að takast á við ófrjósemina og síðan upplifa það að verða ólétt að mörgu leyti hafa breytt sýn hennar á lífið . „ Auðvitað breytir þetta manni , “ segir hún hálfhneyksluð á svona fáránlegri spurningu . „ En ófrjósemin er bara eitt af þeim áföllum sem maður tekst á við í lífinu . Það er hins vegar áfall sem ég bjóst aldrei við að þurfa að takast á við og ég hafði aldrei heyrt um . Maður heyrir af því þegar einhver í fjölskyldunni veikist en það er ekki mikið talað um það að geta ekki eignast börn . Það eru hins vegar ótrúlega margir sem ganga í gegnum þetta og mér finnst alveg kominn tími til að við förum að tala um það . Þetta hefur svo djúpstæð áhrif á mann . „ Það var til dæmis ótrúlega erfitt að samgleðjast vinum sínum sem urðu óléttir . “ Maður sér börn út um allt og finnst allir vera að óléttir eða nýbúnir að eignast barn . Svo verður maður pínu reiður við fólk sem hefur eignast börn utan sambands án þess að vera neitt að reyna það , maður hugsar ekki voðalega rökrétt . Það var til dæmis ótrúlega erfitt að samgleðjast vinum sínum sem urðu óléttir . Maður gerði það auðvitað en samt var maður pirraður út í þau og píndist yfir þessu . En það hafði líka þær jákvæðu afleiðingar , eins og ég sagði áðan , að ýta okkur af stað í tæknifrjóvgunina . Þetta verður nefnilega þráhyggja á háu stigi og yfirtekur allt líf manns meira og minna , “ segir Salka Sól í einlægu viðtali sem birtist í Mannlífi sem kom út á föstudaginn .